Врз основа на член 79, член 80 и член 81 став 1 точка 2 и 3 од Законот за работните односи, Претседателот на Здружението ----------, во својство на работодавач на ден --.--.---- година ја донесе следната

**О Д Л У К А**

**За откажување на Договор за вработување со отказен рок**

**Член 1**

На работникот ---------, вработен на работно место --------------, кај работодавачот-------------------, **му се откажува договорот за вработување со отказен рок од 1 месец, заради** неизвршување и несовесно и ненавремено извршување на работните обврски и  непридржување кон прописите што важат за вршење на работите на работното место.

**Член 2**

Работниот однос на работникот од член 1 од ова Решение ќе му престане со истекување на отказниот рок од член 1 на оваа Одлука.

**Член 3**

Со денот на престанокот на работниот однос на работникот ќе му се исплати заработената плата и надоместоците на плата во согласност со законските прописи, ќе му бидат вратени сите негови документи од личното досие и ќе му биде издадена потврда за видот на работата што ја вршел кај работодавецот.

**Член 4**

Работникот се поучува дека може да ги користи правата во случај на невработеност во согласност со законските прописи.

**О Б Р А З Л О Ж Е Н И Е**

Работникот ------------ има засновано работен однос на неопределено време кај работодавачот ---------------, согласно Договорот за работа бр. ----- од ден --.--.---- година..

Согласно законските прописи и склучениот Договор за работа, работникот е должен совесно и навремено да ги извршува работните задачи за кои е склучен Договорот за работа како и да се придржува до правилата, упатствата и насоките на Работодавачот при вршењето на работите.

(следува опис на начинот на кој е утврдена повредата, како и известување дека на работникот му е доставена Опомена за ненавремено и/или неправилно и нецелносно извршување на работните задачи, и рок од две недели да се поправи, констатација дека не е поправено, и тек на постапката)

Работникот не го подобри своето работење и покажа неуспех при реализација на работни задачи, односно истите ги извршува нецелосно и ненавремено, или воопшто не ги извршува, и во дополнително оставениот рок од --- дена и покрај тоа што му беа обезбедени сите средства за вршење на работата и му беа дадени напатствија за вршење на своите работни задачи.

На ден ------ работодавачот донесе Решение ------ за поведување на дисциплинска постапка за утврдување на одговорноста на работникот --------.

Во текот на дисциплинската постапка на ден ------ година, на Записник бр.----- беше сослушан работникот -------, кој наведе дека сметал дека совесно ги извршува работните задачи.

На ден ------ година, на Записник бр. ------, беше сослушано лицето ---------, во својство на сведок, кој наведе дека:

------

Работодавачот го ценеше исказот на работникот ---------- и истиот го оцени како субјективен и пристрасен; одбраната на работникот не укажа на околности поинакви од оние утврдено во материјалните докази.

Работодавачот го ценеше и го прифати исказот на сведокот --------, од кој утврди дека истиот е јасен и концизен, а воедно кореспондира со целокупните материјални докази и останатите факти.

Со оглед на вака утврдената фактичка состојба, исполнети се условите за откажување на Договорот за работа од член 79, член 80, 81 став 1 точка 2 и 3 од Законот за работните односи, поради што е постапено како во изреката на оваа Одлука.

Отказниот рок се определува во траење од 1 месец, согласно член 88 став 2 од Законот за работните односи.

Согласно член 89 од Законот за работните односи, отказниот рок започнува да тече наредниот ден од од денот по врачувањето на одлуката за отказ на договорот за вработување.

Работодавачот -----------, за време на отказниот рок, му овозможува на работникот отсуство од 4(четири) часа во текот на работната недела заради барање на ново вработување.

Поради сето горе наведено е одлучено како во изреката на оваа одлука.

\_\_\_\_\_\_\_\_\_\_\_\_\_\_\_\_\_ Скопје, --.--.20--

Претседател

**Правна поука:** Против оваа одлука работникот има право на приговор до органот на управување, во рок од 8 (осум) дена од денот на приемот на одлуката.